Բջնի

**Բջնի**, Հայաստանի պատմական հին բնակավայրերէն է։ Պարսպապատ բերդաքաղաք, անիկա Պահլաւունիներու տոհմին միջնաբերդն էր եւ հայ եկեղեցւոյ եպիսկոպոսական չորս մեծ աթոռներէն մէկը։ Գիւղ Հայաստանի հանրապետութեան Կոտայքի մարզին մէջ, մարզի կեդրոնէն 14 ք.մ. հարաւ-արեւմուտք։ Կը գտնուի Այրարատեան նահանգի Նիգ գաւառին մէջ, Հրազդան գետի ափին, Հրազդան քաղաքէն 13 ք.մ. հեռաւորութեան վրայ։ Յայտնի է իր հանքային ջրով եւ շատ Պատմամշակութային յուշարձաններով։

## Բնակչութիւն
Նախնիներուն մէկ մասը այստեղ հաստատուած են 1915-1920 թուականներուն, հին Պայազէտի Արծափ գիւղէն, Վանէն եւ Պոլսէն։

Բջնիի ազգաբնակչութեան փոփոխութիւնը.

## Տնտեսութիւն
Բնակչութիւնը կը զբաղի անասնապահութեամբ, դաշտավարութեամբ եւ թռչնաբուծութեամբ։

## Պատմամշակութային կառոյցներ
Բջնիի կեդրոնը կը գտնուին՝ Սուրբ Գէորգ (13-րդ դար) եւ Սուրբ Աստուածածին (1031 թ.) եկեղեցիները, իսկ հիւսիս-արեւելեան կողմը՝ Սուրբ Սարգիս եկեղեցին (7-րդ դար)։

## Պատմական ակնարկ
Բջնին Հայաստանի հանագոյն բնակավայրերէն է։ 1-ին անգամ անոր մասին կը յիշատակէ պատմիչ Ղազար Փարպեցին։ Բջնեցի Աթիկ քահանան հայոց սպարապետ Վահան Մամիկոնեանի հաւատարիմ զինակիցներէն էր։ 11-րդ դարուն Բջնին իր շրջակայքով կ՛անցնի Պահլաւունիներու իշխանական տոհմին։ Այդ ժամանակ ալ, Յովհաննէս-Սմբատ թագաւորի հրամանով կը դառնայ եպիսկոպոսանիստ աւան։ 1066 թուականին կաթողիկոսական ընտրութիւնները տեղի ունեցած են Բջնիի մէջ։ 13-րդ դարու սկզբնաւորութեան Բջնին կ՛անցնի Զաքարեան հայ իշխաններու տնօրինութեան։ 1387-88 թթ. գիւղը կ՛ենթարկուի Լենկթեմուր աւերածութեան։ 1673 թ.-ին այստեղ իջեւանած է Ֆրանսացի ճանապարհորդ Շարդէնը։ 1770 թ.-ին Բջնի այցելած է նաեւ ճանապարհորդ Տուրնեֆորը։ Միջին դարերուն Բջնին հայ գրչութեան կարեւորագոյն կեդրոններէն էր։ Մեզի հասած՝ 12-17 դդ. այնտեղ ընդօրինակուած հայերէն մի քանի ձեռագիրներ։ Ըստ տեղեկութիւններու Բջնիի բերդը կառուցած են Պահլաւունիները՝ 11-րդ դարուն։ Բջնիի միջնադարեան ճարտարապետութեան զարդը գիւղի կեդրոնը գտնուող Սուրբ Աստուածածին եկեղեցին է, որ կառուցուած է Գրիգոր Մագիստրոսի պատուէրով՝ 1031 թ.։ Եկեղեցիին պատերուն կան վիմափոր արձանագրութիւններ։ Վերանորոգուած է 1947 թ.։

## Յուշարձաններ
* Բջնի բերդ
* Բջնիի Սբ. Աստուածածին եկեղեցի
* Բջնիի սբ. Սարգիս եկեղեցի

## Պատկերասրահ

Պատկեր:Bjni Fortress (general view) 04.jpg|Բջնի գիւղին եւ բերդին համայնապատկեր
Պատկեր:Pchni and Hraztan river, Armenia 2017.jpg|Բջնի գիւղը եւ Հրազդան գետը
Պատկեր:Pchni, Armenia, 2017.jpg
Պատկեր:Հրազդան գետի ափին, 2017.jpg|Բջնի․ Հրազդան գետի ափին, նկար՝ 2017
Պատկեր:Pchni landscape, 2017.jpg|Բջնի․․․ 2017
Պատկեր:Bjni Fortress (general view) 02.jpg|Բջնիի բերդին հնագիտական վայրը
Պատկեր:Ruins of the church & the backround 1031. Pchni, Armenia.jpg|Բջնի․ բերդին եկեղեցւոյ աւերակները
Պատկեր:Ruins of the church 1031, Armenia.jpg
Պատկեր:Bjni Fortress (general view) 06.jpg|Բջնիի բերդը
Պատկեր:Pchni fortress, Armenia, 2017.jpg|Բջնիի ամրոցին աւերակները
Պատկեր:Bjni Fortress (general view) 15.jpg|Բջնիի բերդին պարիսպները
Պատկեր:Wall of main entry of Bjni fortress - panoramio.jpg|Բջնիի բերդը ձմրան
Պատկեր:Bjni Fortress at Bjni 31.JPG|Բջնիի բերդին բարձրադիր պարսիպները
Պատկեր:Bjni Fortress at Bjni 08.JPG
Պատկեր:Bjni Fortress at Bjni 25.JPG|Բերդէն արձանագրութիւն մը
Պատկեր:Bjni Fortress at Bjni 24.JPG
Պատկեր:Bjni Fortress at Bjni 39.JPG


## Տե՛ս նաեւ
* Բջնիի պատմութեան եւ մշակոյթի անշարժ յուշարձաններու ցանկ (Կոտայքի մարզ)

## Արտաքին յղումներ
* Էջը Կոտայքի մարզպետարանի կայքում 
* Համայնքի ղեկավարի Էջը Կոտայքի մարզպետարանի կայքում

## Ծանօթագրութիւններ